《过旌德县》
明代·唐桂芳

路入旌川境，晴光泼眼明。攒峰浑欲语，幽草不知名。

老屋僧留话，荒原人独耕。慇勤成晚宿，野饭石泉清。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。